
Avaliku ürituse „Oriflame Juubelituur ” loa taotluse rahuldamine
1. Asjaolud ja menetluse käik

07.06.2012.a. esitas OÜ Oriflame Eesti, reg. kood 10198983 Narva Linnavalitsuse Linnavara- ja Majandusametile avaliku ürituse loa taotluse.

OÜ Oriflame Eesti kavandab viia läbi 05.07.2012 kellaajal 10.00-17.20 Narva linnas avalikkusele suunatud ürituse „Oriflame Juubelituur“. Sihtgrupiks on linnaelanikud ja külalised. Eeldatav maksimaalne osavõtjate arv on 100 inimest. Ürituse eesmärgiks on Oriflame kosmeetikatoodete esitlemine. Alkohoolsete jookide müüki ei toimu. Avaliku üritusega kaasneb kõrgendatud turvarisk seoses lisainventari kasutamisega. Korra tagamiseks sõlmitakse turvateenuse osutamise leping AS-ga G4S Eesti. Ürituse läbiviimine on kooskõlastatud Politsei- ja Piirivalve Ametiga ning Päästeametiga.

Narva Linnavalitsuse Linnavara- ja Majandusamet kontrollis avaliku ürituse taotlust koos selle lisadega, mis on nõutavad Narva Linnavolikogu 06.03.2008 määruse nr 18 „Narva linna avaliku korra eeskiri“ alusel,  ning leidis, et taotlus vastab eelnimetatud määruse nõuetele ning kuulub rahuldamisele.

 
2. Õiguslikud alused

Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Vastavalt Narva Linnavolikogu 06.03.2008.a. määruse nr 18 „Narva linna avaliku korra eeskiri” § 11 lõikele 1 vormistatakse avaliku ürituse luba Narva Linnavalitsuse korraldusena, millega rahuldatakse loa taotlus.

3. Otsus
3.1. Rahuldada OÜ Oriflame Eesti taotlus avaliku ürituse „Oriflame Juubelituur” läbiviimiseks. 

3.2. Avaliku ürituse korraldajaks on OÜ Oriflame Eesti, reg. kood 10198983, Olevimägi 16, Tallinn.
3.3. Avaliku ürituse läbiviimise kohaks on Tallinna mnt 30B, Narva.
3.4. Avalik üritus algab 05.07.2012. kell 10.00 ning lõpeb kell 17.20. 

3.5. Avaliku ürituse läbiviimisel tuleb järgida Narva Linnavolikogu 06.03.2008.a määrusega nr 16 „Narva linna heakorra eeskiri“ ja Narva Linnavolikogu 06.03.2008.a määrusega nr 18 „Narva linna avaliku korra eeskiri” kehtestatud nõudeid.

4. Rakendussätted

4.1. Narva Linnavalitsuse Linnavara- ja Majandusametil teha korraldus asjaosalistele teatavaks. 
4.2. Korraldus jõustub seaduses sätestatud korras.

4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

